OpenLLM-France/wikimedia huggingface dataset:
# Rith

Rith zo ur redadeg aozet evit an iwerzhoneg hag a c'hoarvez bep eil bloaz. Graet eo bet evit ar wech kentañ e miz Meurzh 2010, da vare Seachtain na Gaeilge, sizhun an iwerzhoneg, aozet bep bloaz da vare deiz Gouel Sant Padrig. Loc'het e oa ar rederien eus Béal Feirste (Belfast) d'an 9 a viz Meurzh hag erruet e oant e Gaillimh (Galway) d'ar 17 a viz Meurzh, goude o redadeg a-hed 1 600 km a-dreuz Hanternoz Iwerzhon ha Republik Iwerzhon.
War skouer Korrika Euskadi eo bet graet Rith, evit dastum arc'hant da skoazellañ yezh ar vro, evel ma vez graet ivez gant Correllengua e Katalonia, Ar Redadeg e Breizh, Correlingua e Galiza ha Corsa d'Aran e Traoñienn Aran.

## Liammoù diavaez

* Lec'hienn ofisiel (en iwerzhoneg hag e saozneg)
* Pennad en euskareg
# Ritten

Ritten (en alamaneg), pe Renon (en italianeg), zo ur gumun italian e proviñs emren Bolzano er rannvro Trentino-Alto Adige e biz Italia.

## Yezh

Hervez ar sifroù ofisiel:
* 95,20% a zo alamanegerien a yezh-vamm
* 4,55% a zo italianegerien a yezh-vamm
* 0,25% a zo ladinegerien a yezh-vamm

## Liammoù diavaez

* Lec'hienn kumun Ritten
a vo kavet e Wikimedia Commons.
# Santez Azenor

Azenor a zo ur santez vrezhon. Merc'h e oa da roue Brest. Pried e oa da Hoel (roue Bro-Oueloù) ha mamm da Sant Beuzeg.

## Levrlennadur

* Gouel ar sent a-hed ar bloaz, bevañ gant ar sent, Tepot Gwilhmod, Imbourc'h, 1994

## Pennad kar a bell

* Agenor

## Liamm diavaez

*https://web.archive.org/web/20200317200033/http://sexes.blogs.liberation.fr/2016/11/29/sainte-trois-seins-vive-la-bretagne/ Sainte à trois seins]]
# Santez Berc'hed

Santez Berc'hed, pe Brec'hed, (+ 523), anvet ivez Berc'hed Iwerzhon, pe Berc'hed Kildara (Bríd pe Brìghde Chill Dara e gouezeleg; Brid, pe Ffraid e kembraeg), zo ul leanez ha santez iwerzhonat, goueliet d'ar 1añ a viz C'hwevrer.

## Sentezed all

Sentezed all a vez droukvesket ganti a-wechoù:
* Íte ingen Chinn Fhalad, lesanvet Berc'hed Mumhan.
* Birgitta Sveden, pe Birgitta Birgersdotter, pe Santez Birgitta (1302-1373)

## Pennadoù all

* Brigitte
# Santez Anna

Santez Anna eo mamm ar Werc'hez Vari ha mamm-gozh Jezuz er relijion gatolik. Adkavet e vez ivez en hengoun muzulman gant an anv Hannah. N'eus lodenn ebet eus an Testamant Nevez hag a ro tro da lenn testennoù liammet gant mamm-gozh Jezuz-Krist. An istorourien a soñj dezho e c'hellfe bezañ un diaz munut istorel d'an dudenn er-maez eus ar vojennoù. En hengoun kristen e reer liamm etrezi ha Hanna mamm Samuel ar profed ha barner diwezhañ Israel. Ar memestra a vez graet gant an hengoun islamek.
Enoret e vez ivez he fried Joachim.

## E Breizh

Enoret eo e meur a lec'h e Breizh, ha dreist-holl e Santez-Anna-Wened, e-kichen an Alre, hag e Santez-Anna-ar-Palud, er Porzhe. Patronez Breizh eo. Gouestlet eo bet Breizh da Santez Anna gant ar Pab Pi X d'ar 26 a viz Gouere 1914.
| Delwenn Santez Anna e Naoned | Delwenn Santez Anna en iliz Sant-Tegoneg. |

## Pennadoù kar

* Santez-Anna
* Anna
* Ana

## Liammoù diavaez

a vo kavet e Wikimedia Commons.
# Santez Dahud

Santez Dahud zo un danevell vrezhonek gant Roparz Hemon, embannet e miz Ebrel 1935 e-barzh ar gelaouenn lennegel Gwalarn.
Unan deus pennoberennoù Roparz Hemon eo, kontañ a ra mojenn Kêr-Is en un doare disheñvel-krenn : Dahud n'eo ket mui ur briñsez fall met deuet eo da vezañ Santez.

## Istor Santez Dahud

Kêr Is zo ur gêr e-kreiz ar mor, gwarezet gant mogerioù uhel, unan deus kêrioù kaerañ ha splannañ a zo bet biskoazh e Breizh. E penn Kêr Is ez eus ur roue, anvet Gralon, hag en deus ur verc'h, Dahud, ur gwir santez anezhi.
Dont a ra un den pinvidik da vevañ e-barzh Kêr Is ; abalamour d'e arc'hant e vo cheñchet ar vuhez hag an darempredoù etre tud Kêr Ys. Dahud a vo unan deus ar re ziwezhañ a glasko gwareziñ ene ar gêr diouzh ar cheñchamant bras degaset gant an den pinvidik.

## Levrlennadur

* Santez Dahud, Roparz Hemon, Kelaouenn Gwalarn niv 77, miz Ebrel 1935
* Santez Dahud, eil embannadur, Ober, 1939
* Santez Dahud, trede embannadur, tresadennoù gant Zavier Langleiz, Kelaouenn Skol, 1969
* Santez Dahud, pevare embannadur, Hor Yezh, 1998

## Liammoù diavaez

Santez Dahud war Google Books

## Notennoù ha daveennoù

* 1 2 Gwalarn niverenn 77, war Institut de Documentation Bretonne et Européenne
* ↑ Florent Grouin, Deiziataer sevenadurel miz Genver 2023 : Levr Santez Dahud, Brezhoweb, 06/01/2023
* ↑ Keleier an embann niv. 17, war Kuzul ar Brezhoneg, 2013
* ↑ Santez Dahud, embannadur Hor Yezh, war Kuzul ar Brezhoneg
# Santez Enora

Enora zo ur santez vrezhon eus ar VIIvet kantved, enoret e Treger.

## He buhez

Merc'h e oa, hervez ar vojenn d'ur roue eus Kembre. Dimezet e voe d'ar priñs Efflamm, ha hennezh en devoa graet al le da chom hep stekiñ ouzh maouez ebet, ma kinnigas dezhi bevañ evel breur ha c'hoar, hag enoriñ Doue. Da noz an eured, strafuilhet ar paotr yaouank gant kened e wreg, ma tec'has da Vreizh, da Blistin. Dont a reas Enora war e lerc'h avat. Hag eñ lavarout dezhi sevel un ti-pediñ pellik dioutañ, dezhi da enoriñ Doue evel ul leanez.

## Gouel

Lidet e vez he gouel d'ar 14 a viz Here.

## Levrlennadur

* Gouel ar sent a-hed ar bloaz, bevañ gant ar sent, Tepot Gwilhmod, Imbourc'h, 1994
* ↑ Nominis : Sainte Enora
# Sergey von Freymann

Sergey von Freymann (Freyman, Frejman, Freiman) a zo bet ganet e 1882 ha marvet e 1946.
Mestrc'hoarier echedoù rusian-ouzbek ha soviedat e oa.

## Disoc'hoù dibar e Kampionadoù Echedoù Republikoù Unaniezh Soviedel

* Kampion echedoù Turkmenistan e 1928 a-gevred gant Vellek;
* Kampion echedoù Ouzbekistan e 1932, e 1935 hag e 1937;
* Kampion echedoù Kazakstan e 1935;
* Kampion echedoù Kirgizia e 1937 a-gevred gant Savilov.

## Liamm diavaez

* E bartiennoù e Chess Games
# Sergio Bianchi (c'hoarier echedoù)

Sergio Bianchi a zo bet ganet e 1920 e Venezia (Italia) ha marvet d'an 16 a viz Ebrel 1978 e Firenze (Italia).
Mestrc'hoarier echedoù italian.
Unan eus kentañ mistri Sergio Mariotti e voe.
Er pellechedoù e tapas e wellañ disoc'hoù.
Mestr ASIGC (Associazione Scacchistica Italiana Giocatori per Corrispondenza - Kevredigezh C'hoarierion Pellechedoù Italia) edo. Ar maout a zeuas gantañ e 1962 er 14vet Kampionad italian Pellechedoù gant un disoc'h dreist-ordinal: ur bartienn nul hepken, dre pat, ha trec'hoù hepken mod-all. Meur a wezh e voe ezel eus Skipailh Italia e kenstrivadegoù etrebroadel, gant tremen 50%ar poentoù er C'hampionad Kentañ Pellechedoù Europat ha gant 10 poent diwar 12 en 2vet Coppa Latina.
# Sergio Corazzini

Sergio Corazzini (Roma 6 a viz C'hwevrer 1886- 17 a viz Mezheven 1907) zo ur barzh italianek, liammet ouzh luskad ar c'h-crepusculismo.
# Sergio Mariotti

Sergio Mariotti a zo bet ganet d'an 10 a viz Eost 1946 e Firenze (Italia).
Mestrc'hoarier echedoù italian eo. Ar c'hentañ Mestr Meur Etrebrodel italian eo. 2334 edo e renk Elo d'ar 1añ a viz Meurzh 2011.

## Liammoù diavaez

* E fichenn FIDE (e saozneg)
* E c'hoari e Chessgames
# Sergey Prokofyev

Ur sonaozer rusian eo Sergey Sergeyevitch Prokofyev (e ruseg Сергей Сергеевич Прокофьев, Sergej Sergeevič Prokof'ev). Skrivet e vez Sergei Prokofiev alies ivez. Ganet eo bet d'an 23 a viz Ebrel 1891 e Sontsovka, en Ukraina hag eo bet d'an anaon d'ar 5 a viz Meurzh 1953 e Moskov gant ur taol gwad en e benn.
Marvet e oa 50 munutenn a-raok Jozef Stalin met er gazetenn Pravda e vo roet da c'houzout ar c'heloù c'hwec'h devezh goude hepken. Pouezhet e oa bet kreñv war e familh evit ma chomfent mut a-zivout e varv rak ret e oa e chomfe selloù an holl war hini Stalin. E-pad e obidoù ne voe un 40 a dud nemetken.
# Sergi López

Sergi López zo un aktour katalan (ganet d'an 22 a viz Kerzu 1965 e Katalonia, Spagn). Komz a ra katalaneg, spagnoleg, galleg ha saozneg, ha c'hoariet en deus rolloù en holl yezhoù-se. Deuet e oa brud bras dezhañ er Frañs da heul ar filmoù Western ha Harry, un ami qui vous veut du bien.
# Sergei Tiviakov

Sergei Tiviakov (Сергей Тивяков, 14 a viz C'hwevrer 1973 e Krasnodar, Rusia) zo ur ur mestrc'hoarier echedoù rusian bet broadet izelvroat.
Mestr Meur Etrebroadel eo, da 2634 e sav e renk Elo.
Kampion an Izelvroioù eo bet e 2007.

## Liammoù diavaez

* e lec'hienn
* (en) e fichenn FIDE
* (en) e c'hoari e Chess Games
# Sergey Yesenin

Sergey Aleksandrovitch Yesenin (ruseg : Серге́й Алекса́ндрович Есе́нин ; 1895-925) a oa ur barzh rus.

## Oberennoù

(An titloù zo roet e saozneg hag e galleg. Skrivo neb a c'hallo an anvioù rusek).
| The Scarlet of the Dawn (1910) The high waters have licked (1910) The Birch Tree (1913) Autumn (1914) Rusia (1914) Radounitsa (1916) I'll glance in the field (1917) Golouben (1918) I left the native home (1918) Inonia (1918) Les Clés de Marie (1919) | Les Juments-épaves (1919) Hooligan (1919) Treriadnitsa (1920) Triptyque (1920) Tranfiguration (1920) Hooligan's Confession (1920) I am the last poet of the village (1920) Prayer for the First Forty Days of the Dead (1920) I don't pity, don't call, don't cry (1921) Pougatchev (1921) Land of Scoundrels (1923) | One joy I have left (1923) Moscou des cabarets (1924) A Letter to Mother (1924) Tavern Moscow (1924) Confessions of a Hooligan (1924), A Letter to a Woman (1924), The Black Man (1925) Desolate and Pale Moonlight (1925) To Kachalov's Dog (1925) Goodbye, my friend, goodbye (1925), e varzhoneg diwezhañ a-raok en em lazhañ La Ravine |

## Sonerezh

Lod eus e oberennoù zo bet savet sonerezh dezho.

### Gant Georgij Vasilevich Sviridov (1915-1998)

* Poema per soli, coro e orchestra "In memoria di Sergej Esenin" (1956)
* Romanze per voce e pianoforte "Mio padre contadino"(1956)
* Piccola cantata per coro e orchestra "Rus dereviannaja"(Russia di legno) (1964).

### Gant Angelo Branduardi

* Diwar Confessioni di un teppista, ar ganaouenn Confessioni di un malandrino (1975)
* Diwar Confessioni di un teppista, ar ganaouenn La cagna en albom Branduardi, diwar ar varzhoneg La canzone della cagna (1981)
* Gant al laz Bring Me the Horizon ar ganaouenn It was written in blood, diwar ur pezh gant Esenin.

## Notennoù

* ↑ E oberenn nemeti e komz-plaen, troet e galleg gant Jacques Imbert, Éditions Harpo &, 2008 (ISBN 978-2-913886-63-6)
* ↑ YouTube
# Roland Garros

Roland Adrien Georges Garros, bet ganet d'ar 6 a viz Here 1888 e Saint-Denis (ar Reünion), a oa un nijer gall, letanant loman e-pad ar Brezel-bed kentañ. Lazhet e oa bet da-geñver un emgann dre nij d'ar 5 a viz Here 1918 e Saint-Morel, e-kichen Vouziers (Ardennes).
Tapet en devoa brud en abeg d'e daolioù-kaer dre nij ha, dreist-holl, pa voe kaset da benn kentañ treuzadenn ar Mor Kreizdouar gantañ d'an 23 a viz Gwengolo 1913. Kavet e oa bet an tu gantañ da dennañ gant ur vindrailherez a-dreuz biñs-tro ur c'harr-nij chase.
A-viskoazh e chomo e anv liammet ouzh Kampionadoù etrebroadel tennis a vez dalc'het bep bloaz er sportva Roland-Garros bet savet e 1928 er c'hornôg da Bariz.
# Roland Guillou

Roland Guillou a zo ur c'haner hag ur c'honter breizhat.

## Liammoù diavaez

* Lec'hienn ofisiel
# Roll (labour-douar)

Ur roll zo ur benveg-labour-douar da blaenaat an douar.
a vo kavet e Wikimedia Commons.
# Roletto

Roletto (Rolèj e piemonteg) zo ur gumun eus Italia, e proviñs Torino, e rannvro Piemonte.
# Roland Freisler

Roland Freisler ganet d'an 30 a viz Here 1893 e Celle hag aet da Anaon d'an 3 a viz C'hwevrer 1945 e Berlin, a oa ur gwiraour, ur politiker hag ur barner nazi. Sekretour Stad e voe evit ar Reichsjustizministerium adalek 1934 betek 1942 ha goude-se prezidant Volksgerichtshof ("Lez-varn ar bobl") adalek 1942 betek e varv e 1945.
Un nazi strizhkreder e oa ; eñ eo en doa roet lañs d'an ideologiezh-se er reizhiad barnezhel alaman, bet e oa bet o kemer perzh e kuzuliadeg Wannsee, an darvoud en devoa krouet framm al Loskaberzh. Lakaet e voe e penn lez-varn ar bobl e 1942. Ober a rae war-dro barn an torfedoù politikel evel barner uhel. Adal ar mare-se e oa deuet da vezañ brudet evel un den leun a zroukrañs evit an dud tamallet, o huchal kunujennoù warno, uvelaat anezho ha dreist-holl kondaoniñ anezhe d'an uhelañ, d'ar marv alies, memes evit tamalloù bihan.
Eñ eo da skouer en devoa kondaonet d'ar marv Elfriede Maria Scholz (1903-1943), un enebourez d'an naziegezh hag a oa c'hoar ar skrivagner Erich Maria Remarque (1898-1970), evit bezañ lavaret e oa kollet ar brezel gant Alamagn e 1943.
Marvet eo pa oa 48 vloaz, e-kerzh bombezadeg Berlin gant Stadoù-Unanet Amerika d'an 3 a viz C'hwevrer 1945.
# Roland Guillaumel

Roland Guillaumel, ganet d'ar 15 a viz Genver 1926 e Plezeved hag aet d'an Anaon d'an 12 a viz Mae 2014 er Chesnay, a oa ur c'hizeller breizhat.
Albert Bourget ha Mathurin Méheut a voe e vistri e Skol an arzoù-kaer e Roazhon etre 1942 ha 1946, Paul Niclausse ha Louis Leygue diwezhatoc'h e Skol vroadel uhel an arzoù-kaer (Bro-C'hall) e Pariz.
Claire Bretécher a zo bet e skoliadez.
Ur straed zo en e anv e Plezeved abaoe an 2 a viz Mae 2015.

## Un nebeud oberennoù

* Krist e plom, 1,40 m a uhelder, war-dro 1950, Chapel Sant-Lubin e Plezeved
# Ulrike von Levetzow

Theodore Ulrike Sophie von Levetzow (1804-1899) a voe karantez diwezhañ Johann Wolfgang von Goethe (1749-1832), 55 bloaz koshoc'h egeti.
# Ulten

Ulten zo ur gumun italian e proviñs Sutirol, anvet ivez proviñs emren Bolzano-Bozen, e Trentino-Alto Adige.
# Ulster (disheñvelout)

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Ulster eo anv saoznek Ulaidh, unan eus peder froviñs Iwerzhon.
An anv a gaver ivez en aozadurioù-mañ:
* Royal Ulster Constabulary
* Ulster Defence Association
* Ulster Defence Regiment
* Ulster Volunteer Force (UVF)
# Ulrike Meinhof

Ulrike Marie Meinhof (7 a viz Here 1934 en Oldenburg – marvet en noz etre an 8 hag an 9 a viz Mae 1976 e toull-bac'h Stammheim e Stuttgart) a oa ur gazetennerez alaman. E 1970 e teuas da vezañ ezel eus Rote Armee Fraktion, ur strollad a voe aozet meur a gwalldaol ganto en Alamagn, er bloavezhioù 1960–70. Unan eus izili pennañ ar strollad e oa, ober a reer strollad Baader-Meinhof anezhañ ivez. Harzet e voe d'ar 15 a viz Even 1972 goude bezañ bet diskuliet. Kondaonet e voe da 8 vloaz toull-bac'h d'an 29 a viz Du 1974.

## He buhez

Merc'h an istorour Werner Meinhof eo. E 1954 e voe degemeret gant Renate Riemeck goude marv he mamm. Gant Riemeck e veze embannet Frauen gegen Faschismus. Asambles ganti ivez, e kemeras perzh Ulrike Meinhof, er manifestadegoù a-enep ar bombezennoù nukleel.
E 1955-56 e studias ar brederouriezh, ar bedagogiezh, ar sokiologiezh hag al lennegezh e skol-veur Marburg. E 1957 e yeas da studiañ da skol-veur Münster ma kemeras perzh er Sozialistischer Deutscher Studentenbund (Strollad ar studierien sokialour). E 1955 e voe dimezet gant Klaus Rainer Roehl, hag eñ e penn ar gelaouenn Konkret. Evit ar gelaouenn-se ivez e labouras-hi betek 1968. Daou vugel a voe ganet diwar o ere.
Er bloavezhioù 1960 e tostaas muioc'h-mui ouzh emsav an tu-kleiz pellañ, hag e 1968 e voe degemeret evel ezel eus Rote Armee Fraktion goude ar gwalldaol c'hwitet a-enep ar sokiologour Rudi Dutschke. D'ar 14 a viz Mae 1970 e kemeras perzh en taol evit dieubiñ Andreas Baader. Kemer perzh a reas ivez e meur a walldaol, en o zouez an hini a-enep da salioù urzhiataerezh an arme amerikan implijet da brogrammiñ bombezadegoù er Viêt Nam. En toull-bac'h e Stammheim e e Stuttgart: e varvas en em grouget e oa, evel he c'hamaradez Gudrun Ensslin.

## Diwar he fenn
### Levrioù

* Aust, Stefan: Der Baader-Meinhof Komplex, (1998, ISBN 3-442-12953-2)
* Bauer, Karin : Everybody Talks About The Weather...We Don't. Skridoù Ulrike Meinhof. Rakskrid gant Elfriede Jelinek (Seven Stories Press ISBN 978-1-58322-831-9)
* Becker, Jillian: Hitler's Children: The Story of the Baader-Meinhof Terrorist Gang, Londrez, 1977
* Brückner, Peter: Ulrike Meinhof und die deutschen Verhältnisse (/Ulrike Meinhof and the German Situation) (1976, ISBN 978-3-8031-2407-4)
* Ditfurth, Jutta: Ulrike Meinhof (2007, ISBN 978-3-550-08728-8)
* Krebs, Mario: Ulrike Meinhof (1988, ISBN 3-49915642-3)
* Röhl, Bettina (merc'h Ulrike Meinhof): So macht Kommunismus Spass (/Making Communism Fun), (2007, ISBN 978-3434506003)

### Filmoù

* Ulrike Marie Meinhof, teulfilm gant ARTE, 1994
* Ulrike Meinhof – Wege in den Terror (Ulrike Meinhof – Paths to Terror), teulfilm gant RBB, 2006
* So macht Kommunismus Spass (Making Communism Fun), teulfilm produet gant Bettina Röhl (merc'h Ulrike Meinhof), evit chadenn skinwel Der Spiegel, 2006
* Der Baader Meinhof Komplex (2008)
* Children of the Revolution (teulfilm, 2010)

## Notenn

* ↑ http://www.rafinfo.de/bio/m-q/meinhof.php
# Ulster Defence Association

An Ulster Defence Association (UDA) a zo un aozadur damsoudardel eus Norzhiwerzhon. Savet e oa bet e miz Gwengolo 1971 evel ur strollad da unvaniñ un toullad aozadurioù lealour all hag oberiant e oa en ur c'hampagn feulster a oa padet 24 bloaz e-kerzh maread an Troubles. Pal ofisiel an aozadur e oa difenn al lealourien brotestant eus Ulster ha stourm a-enep ar strolladoù stourm republikan, dreist-holl ar Provisional Irish Republican Army (IRA). Er bloavezhioù 1970, izili UDA gant unwiskoù a oa kroget d'ober troioù evezhiañ armet gant tammoù koad ha goude-se e oant bet o sevel baleadennoù ha manifestadegoù bras. E-touez an UDA e oa ur strollad a oa bet krouet evit kas da benn oberiadurioù damsoudardel feuls hag implijet e veze an anv Ulster Freedom Fighters (UFF) ; evel-se an UDA ne c'helle ket bezañ berzhet. Ar gouarnamant saoz en doa difennet an UFF evel strollad sponterezh e miz Du 1973, met evit an UDA e oa bet ret gortoz Eost 1992.
# Ultima Cena (Rubens)

Ultima Cena zo un eoullivadur war goad gant Pieter Paul Rubens graet e 1632. E welout a c'haller er Pinacoteca di Brera e Milano.
# Ulrike

Ulrike zo un anv-badez alamanek roet d'ar merc'hed.
Ulrich a vez roet d'ar baotred.

## Yezhoù all

* Ulrikke e daneg ha norvegeg,
* Ulrica hag Ulrika e svedeg
** Ulla, berranv

## Tud
### Ulrike
#### XVIIIvet-XIXvet kantved

* Ulrike Friederike Wilhelmine von Hessen-Kassel (1722-1787)
* Ulrike Sophie zu Mecklenburg (1723-1813)
* Ulrike von Levetzow, ur serc'h da Johann Wolfgang von Goethe ;

#### XXvet kantved

* Ulrike Meinhof (1934-1976), stourmerez en RAF ;
* Ulrike Kolb (1942 -), skrivagnerez.
* Ulrike Höfken (1955-), politikourez alaman

### Ulrikke

* Ulrikke Hansen Døvigen, aktourez norvegiat

## Lennegezh

* Ulrica un danevell spagnolek gant Jorge Luis Borges
* Ulrike (romant), ur romant alamanek evit ar yaouankiz gant Karl Neumann.

## Traoù

* Ulrike (asteroidenn) zo un asteroidenn kavet en 1917.
* Ulrike H. Aspöck & U. Aspöck 1968, un doare amprevaned e-touez ar Raphidiidae.
* Ulrika kyrka, un iliz

## Pennadoù kar

* Ulrika Eleonora
# Ulster Volunteer Force

An Ulster Volunteer Force (UVF) a oa ur strollad damsoudardel lealour eus Ulster en Norzhiwerzhon. Savet e 1965, ne oa bet klevet kaoz eus outañ nemet e 1966. Kentañ penn an aozadur a oa bet Gusty Spence, ur soudard eus ar Royal Ulster Rifles e Norzhiwerzhon. Ar strollad a oa bet oberiant en ur c'hampagn armet a-hed tost 30 vloaz e-kerzh an Troubles. E 1994 en doa disklêriet un arsav d'ar feulster hag echuet gant ar feulster da vat e 2007, memes ma chom ul lodenn vihan eus an izili stag ouzh ar implij ar feulster ha dreist-holl en torfedelezh. Ar strollad a zo bet difennet ha lakaer war listenn an aozadurioù sponterezh evit ar Rouantelezh-Unanet.
An UVF en doa embannet e oa palioù an aozadur da stourm a-enep an aozadurioù damsoudardel Republikan – dreist-holl ar Provisional Irish Republican Army (IRA) – ha derc'hel statud Norzhiwerzhon evel lodenn eus ar Rouantelezh-Unanet. D'an nebeutañ eo bet kablus eus lazhadeg 500 den. An darn (an div drederenn) eus ar gouzañverien a oa trevourien katoliked iwerzhonat, a oa bet lazhet alies dre zegouezh. E-kerzh ar bec'h, an dagadenn wadusañ a oa bet en Norzhwierzhon a oa hini tarzhadenn an davarn McGurk e 1971, en doa alzhet 15 trevour. Ar strollad a zo bet ivez o tagañ e Republik Iwerzhon abaoe 1969 d'an nebeutañ. An hini gwasañ anezho a oa bet e 1974 gant tarzhadennoù Dulenn ha Muineachán, lec'h ma oa marvet 34 trevour, ar pezh a oa bet ar marvusañ gwalldaol e-kerzh an holl bec'h. An tarzhadennoù hep kelaouiñ a oa bet sevenet gant unvezioù brigadennoù eus Belfast ha Kreizh-Ulster.
# Trent (stêr)

An Trent zo unan eus stêrioù bras Bro-Saoz.
Eieniñ a ra e Staffordshire, en hanternoz da v-Birmingham, ha redek goude-se dre rannvro West Midlands a-raok en em deurel en aber an Humber, digor war Mor an Hanternoz. A-hed 188 km e c'haller bageal warnañ pe war ur ganol kenstur gantañ.
Ar stêr nemeti eo e Bro-Saoz hag a red war-zu an norzh, d'an nebeutañ al lodenn ardraoñ anezhi. War lez an Trent e kaver ar c'hêrioù-mañ : Stoke-on-Trent, Burton-upon-Trent, Nottingham ha Newark-on-Trent.
Brudet eo bouc'h ar stêr-se, an Trent Ægir. Brudet eo an Trent ivez abalamour ma tic'hlann aliezik e-pad ar goañv.

## Liammoù diavaez

* Skeudennoù eus an Trent e Nottingham
a vo kavet e Wikimedia Commons.
# Trente mélodies populaires de Basse-Bretagne

Trente mélodies populaires de Basse-Bretagne zo un dastumad, embannet e miz Du 1885, ennañ tonioù poblek kempennet gant ar sonaozour naonedat Louis Albert Bourgault-Ducoudray, ha komzoù gallek warne ouzhpenn, savet gant ar barzh gall François Coppée.

## Liammoù diavaez

* Wikimammenn
* http://gallica.bnf.fr/ark:/12148/btv1b9064099b
# Trento (disheñvelout)

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Trento zo anv meur a dra.

## Lec'hioù

* Trento, en Italia, e Trentino.
* Trento e Filipinez.
Hag ivez:
* Nova Trento, e Brazil, e stad Santa Catarina.

## Tud

* Vittorio Trento (war-dro 1761-1833), sonaozour italian.

## Pennadoù kar a-bell

* Trenta
* Trenton
# Trent

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Trent a c'hall bezañ anv meur a dra :

## Lec'hioù

* Trent (Dorset), ur gêriadenn e mervent Bro-Saoz
* Trent (Rügen), ur gumun en enez Rügen, en Alamagn
* Trent (South Dakota), ur gêr er Stadoù-Unanet
* Trent (Texas), ur gêr er Stadoù-Unanet
* Trent (stêr), ur stêr vras e-kreiz Bro-Saoz
* Trent (Ontario), ur stêr e Kanada

## Tud

* Alphonse Trent, soner jazz stadunanat
* Trent Sainsbury, melldroader
* Trent Reznor, kaner ha soner stadunanat
# Trentemoult

Trentemoult, hiziv ur c'harter eus Reudied e Naoned Meurgêr, a oa ur gêriadennig pesketaerien ha martoloded, war ribl kleiz ar stêr Liger, e departamant Liger-Atlantel e Breizh.
E-pad kantvedoù e oa pesketaerien o chom eno, ha ivez ofiserien ar verdeadurezh kenwerzh.
Hiziv an deiz eo brudet an tier pesketaerien ha kabitened, livek o zalbennoù, kinklet a-wechoù en un doare dibar.

## Sinema

E porzh Trentemoult e oa bet enrollet un nebeud darvoudoù diavaez eus ar film Le Bateau à soupe gant ar filmaozour gall Maurice Gleize e 1946.
Dont a reas ar filmaozer Jean-Loup Hubert da dreiñ La Reine blanche gant an aktourez Catherine Deneuve e 1990. Aspadennoù kinklerezh ar film a chome c'hoazh e 2009. Troet e voe La Demoiselle d'honneur gant Claude Chabrol ivez, e 2005.

## Dezougen
### Bus

Bus: linenn 30, linenn 36, linenn 97

### Navibus

Navibus: linenn 1.
* Lec'h lestriñ an Navibus war ribl al Liger e Trentemoult.
* Liamm Roquio: treizh eus la Liger Trentemoult-Naoned.
* An Navibus er c'hae.

## Liammoù diavaez

* Trentemoult
# Trento

Trento (Trient en alamaneg, Trënt e ladineg, Trènt e trentineg) a zo ur gumun hag ur gêr ag Italia en hanternoz ar vro. Kêr-benn proviñs Trento ha rannvro Trentino-Alto Adige/Südtirol eo.

## Istor

Tridentum e oa an anv da vare ar Romaned. Etre 1027 ha 1803 e oa kêr-benn ur briñselezh renet gant un eskob. Brudet eo Sened-Iliz Trento etre 1545 ha 1563 e presbital an iliz-veur.
E 1801 e voe kemeret gant an arme c'hall.

## Liammoù diavaez

* Lec'hienn kumun Trento